ร้านนี้อยู่ตรงอพาร์ตเมนต์ the time 24 (ตรงข้ามม. มหิดล ศาลายา ช่วงสุดถนนพอดี) น่าเปิดมาได้ไม่นานนัก  ตัวร้านกว้างกำลังดี มีโซฟาใหญ่สองสามตัวอยู่ด้านหน้า และด้านในเป็นโต๊ะนั่งอีก 7-8 ที่ ตอนที่ไปเป็นช่วงกลางวัน แต่คนยังค่อนข้างน้อย
อยู่

ร้านนี้มีทั้งอาหารและกาแฟ ผมสั่งม็อคค่าเย็น 50 มาประเด็นก่อนเลย รสชาติก็อร่อยตามมาตรฐาน พอทานได้ครับ ราคาก็ไม่แพงมากนัก

ด้านอาหารนั้นผมยังไม่กล้าจะกินพวกปลาดิบ เลยเลือกเมนูแนะนำคือข้าวผัดทาโกะ  109 (ไม่รู้หรอกครับว่าหน้าตาเป็นยังไง แต่เห็นเป็นเมนูที่ใช้ชื่อร้านมาตั้ง เลยลองเสี่ยงดู) ตอนมาเสิร์ฟนั้นชามเล็กไปหน่อยแต่หน้าตาน่าทานมาก ด้านบนเป็นปลาทอดขนาดพอดีคำ (ไม่ยักกะเป็นปลาหมึก) ด้านล่างเป็นข้าวญี่ปุ่นนำมาผัด ออกจะแฉะไปบ้าง แต่ชิมแล้วอร่อยเลยครับ โดยเฉพาะความหอมของงาที่ช่วยเสริมรสได้อย่างมาก ซูปก็รสโอเค

เมนูที่สั่งมาเพิ่มก็คือทาโกะยากิ  59 เสิร์ฟ์มาร้อนๆ หมึกป่นที่โรยนี่กระดิกกันเห็นๆเลย  งานนี้แอบแหวะดูไส้แล้วเป็นหนวดปลาหมึกยักษ์ของแท้เลยครับ ชิ้นใหญ่อยู่  อร่อยใช้ได้ (แต่แป้งมันน้อยไปนิด กัดแล้วมันเลยรู้สึกกลวงๆ)

เท่าที่ชิมนี่ผมโอเคเลยครับ ถือได้ว่าเป็นร้านระดับกลางที่พอทานได้ ราคาก็ไม่สูงโอเวอร์  ถือว่าพอกินให้หายอยากอาหารญี่ปุ่นได้อยู่  แต่ถ้าจะให้ชัวร์คงต้องกลับมาเช็คพวกปลาดิบอีกรอบครับ